Γερόντισσα Ακυλίνα της Δράμας

Η Γερόντισσα Ακυλίνα της Δράμας (Θείρα Σμύρνης, 23 Απριλίου 1921 - Δράμα, 16 Νοεμβρίου 2006) ήταν Ελληνίδα Μικρασιάτισσα Ορθόδοξη μοναχή που έζησε στη Μονή Αναλήψεως του Σωτήρος Δράμας, διατελώντας Ηγουμένη. Επέδειξε σημαντική δράση κατά την Εθνική Αντίσταση.Γερόντισσα Ακυλίνα της Σίψας, 17 Φεβρουαρίου 2012 Διακόνημα

 Βιογραφικά στοιχεία 
Η κατά κόσμον Ερασμία, κόρη των Γεωργίου και Ευτυχίας Παρμαξίδου, γεννήθηκε στα Θείρα της Σμύρνης στις 23 Απριλίου 1921. Κατά τη Μικρασιατική Καταστροφή επτά συγγενείς της μαρτύρησαν στην αγχόνη. Η ίδια με την οικογένειά διασώθηκαν και ως πρόσφυγες έφτασαν στον Πειραιά στις 14/09/1922 και λίγο αργότερα εγκαταστάθηκαν στην πόλη της Δράμας.Μικρασιάτισσες Γερόντισσες, σύγχρονες οσιακές μορφές, Φεβρουαρίου 20, 2017, ΄΄Μικρασιατικά΄΄

Η νεαρή Ερασμία μετακόμισε οικογενειακώς στη Θεσσαλονίκη λόγω της σκληρής Βουλγαρικής Κατοχής στη Δράμα. Προσέφερε σημαντική βοήθεια σε ανθρώπους πρωτοστατώντας στα συσσίτια για τους πεινώντες στην περιοχή του Λαγκαδά. Συμμετείχε στην Εθνική Αντίσταση και με κίνδυνο της ζωής της ανέλαβε την τροφοδοσία των κρατούμενων αντιστασιακών Ελλήνων στο στρατόπεδο Παύλου Μελά της Θεσσαλονίκης που είχε μεταβληθεί σε τόπο κράτησης και βασανιστηρίων από τους Γερμανούς.Γέροντες και Γυναικείος Μοναχισμός, ΚΑΒΒΑΔΙΑΣ ΔΗΜΗΤΡΙΟΣ ΙΕΡΟΜΟΝΑΧΟΣ, Ι.Μ.ΒΑΤΟΠΑΙΔΙΟΥ, 2015, ISBN 9789607735904

Την δεκαετία του 1950 οργάνωσε συσσίτια στη Δράμα για να αντιμετωπιστούν οι πληγές της Βουλγαρικής Kατοχής και ξεκίνησε τις κατασκηνώσεις της Μητροπόλεως Δράμας στον Γρανίτη.

Σχημάτισε αδελφότητα με γυναίκες με σκοπό την αφιέρωσή τους στον μοναχισμό. Η αδελφότητα με επικεφαλής την Ακυλίνα, τον Απρίλιο του 1970, εγκαταστάθηκε, με την επίβλεψη και τη στήριξη του Μητροπολίτη Δράμας Διονυσίου, στην τότε εγκαταλελειμμένη περιοχή των Ταξιαρχών Δράμας (Σίψα) όπου υπήρχε ναΰδριο της Αναλήψεως του Σωτήρος.Ἱερά Μονή Ἀναλήψεως τοῦ Σωτῆρος Δράμας Στις 17 Ιουλίου 1970 και σε ηλικία 50 ετών πήρε το μέγα και αγγελικό σχήμα και ονομάσθηκε Ακυλίνα μοναχή. Στη αδελφότητα εντάχθηκε και η Γερόντισσα Άννα Μακκαβαίου η Μικρασιάτισσα, η οποία εκτιμούσε πολύ την Ηγουμένη Ακυλίνα.

Η Ηγουμένη Ακυλίνα παράλληλα με τα κύρια πνευματικά της καθήκοντα εργάσθηκε για το κτίσιμο της Μονής. Ολόκληρο το κτιριακό οικοδόμημα της Μονής είναι κόπος της δραστηριότητάς της μαζί με την πρώτη αδελφότητα και τις νεότερες μοναχές. Στις 25 Απριλίου 1971 πραγματοποιήθηκαν τα εγκαίνια της Ιεράς Μονής.

Η Γερόντισσα Ακυλίνα εκοιμήθη στις 16 Νοεμβρίου του 2006.Η Μονή Αναλήψεως Του Σωτήρος Σίψα στη Δράμα, 06/06/2019

Ο Άγιος Παΐσιος την χαρακτήριζε ως «Γερόντισσα των Γεροντισσών» και ο Όσιος Πορφύριος ο Καυσοκαλυβίτης την αποκαλούσε «Χερουβείμ με χρυσά φτερά».

 Παραπομπές 

Ακυλινα
Ακυλινα
Ακυλινα
Ακυλινα